CELEX: E2016J0014
Language: bg
Date: 2017-03-31 00:00:00
Title: Решение на Съда от 31 март 2017 година по дело E-14/16 — Надзорен орган на ЕАСТ/Исландия (Неизпълнение на задължения от държава от ЕАСТ — Неспазване — Директива 95/50/ЕО относно единните процедури за проверка на автомобилния превоз на опасни товари)

13.7.2017   
            
            
               BG
            
            
               Официален вестник на Европейския съюз
            
            
               C 224/17
            
         РЕШЕНИЕ НА СЪДА
   от 31 март 2017 година
   по дело E-14/16
   Надзорен орган на ЕАСТ/Исландия
   
      (Неизпълнение на задължения от държава от ЕАСТ — Неспазване — Директива 95/50/ЕО относно единните процедури за проверка на автомобилния превоз на опасни товари)
   
   (2017/C 224/08)
   По дело E-14/16, Надзорен орган на ЕАСТ/Исландия — ИСК за постановяване, че Исландия не е изпълнила задълженията си по акта, посочен в точка 17 г. от приложение XIII към Споразумението за Европейско икономическо пространство (Директива 95/50/ЕО на Съвета от 6 октомври 1995 г. относно единните процедури за проверка на автомобилния превоз на опасни товари), както е адаптиран към Споразумението в неговия протокол 1, като не се е съобразила с член 3, параграф 1, член 4, параграфи 1—5, член 5, член 6, параграф 1 и член 9, параграф 1 от акта, Съдът в състав Carl Baudenbacher, председател, Per Christiansen (съдия-докладчик) и Páll Hreinsson, съдии, постанови на 31 март 2017 г. решение, чийто диспозитив гласи:
   С настоящото Съдът:
   
               1.
            
            
               Постановява, че Исландия не е изпълнила задълженията си по акта, посочен в точка 17 г. от приложение XIII към Споразумението за ЕИП (Директива 95/50/ЕО на Съвета от 6 октомври 1995 г. относно единните процедури за проверка на автомобилния превоз на опасни товари), както е адаптиран към Споразумението в неговия протокол 1, като в рамките на изисквания срок не е изпълнила член 3, параграф 1, член 4, параграфи 1—5, член 5, и член 9, параграф 1 от акта.
            
         
               2.
            
            
               Отхвърля иска по отношение на неспазването на член 6, параграф 1 от акта.
            
         
               3.
            
            
               Осъжда Исландия да заплати съдебните разноски.